: DEMI LEE MOORE
Goue status vir Die Kontrak-wenner, Demi Lee Moore!
Skaars twee weke ná Demi Lee Moore, wenner van die eerste Die Kontrak-televisieprogram, se album, Mis Eet Slaap Herhaal, die rakke getref het, spog dit reeds met goue status.
Demi Lee is op 23 November, tydens die eerste Afrikaans is Groot-konsert, aangewys as die wenner van dié gewilde televisieprogram op VIA (Kanaal 147). In die program is kykers voorgestel aan hoopvolle deelnemers wat graag ’n Coleske Artists-kontrak wou inpalm.
Demi Lee se album, Mis Eet Slaap Herhaal, bevat haar nuwe enkelsnit met dieselfde titel, nog drie oorspronklike treffers, van die liedjies wat sy op Die Kontrak-program gesing het, asook die gewilde vertolking van die Amerikaans countrysangeres, Cam, se treffer Diane. Nadat Demi Lee saam met haar mentor op die program, Monique Steyn, dié lied opgevoer het, het hulle ook Cam se aandag getrek wat hulle op sosiale media komplimenteer het met die weergawe.
Tydens die laaste Afrikaans is Groot-vertoning was Demi Lee verras met 'n goue toekenning vir haar album ontvang vir verkope van meer as 15 000 eenhede. Dit is ’n uitsonderlike prestasie vir enige kunstenaar, nie eers gepraat van ’n kunstenaar nuut op die toneel met ’n album wat slegs twee weke oud is nie.
2020-05-19 - R 155 per ticket